CELEX: C2006/294/57
Language: da
Date: 2006-12-02 00:00:00
Title: Sag C-406/06: Sag anlagt den 1. september 2006 — Landtag Schleswig-Holstein mod Kommissionen for De Europæiske Fællesskaber

2.12.2006   
            
            
               DA
            
            
               Den Europæiske Unions Tidende
            
            
               C 294/33
            
         Sag anlagt den 1. september 2006 — Landtag Schleswig-Holstein mod Kommissionen for De Europæiske Fællesskaber
   (Sag C-406/06)
   (2006/C 294/57)
   Processprog: tysk
   Parter
   
      Sagsøger: Landtag Schleswig-Holstein (ved Dr. S. Laskowski og Dr. J. Caspar, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Domstolen erklærer sig kompetent og antager sagen til realitetsbehandling, i modsat fald henvises sagen til Retten i Første Instans i henhold til artikel 54, stk. 2, i statutten for Domstolen af 2005.
            
         
               —
            
            
               Kommissionens beslutninger af 10. marts 2006 (JUR/2006/55023) og af 23. juni 2006 (SG/E/3MM/flD/2006/6175) annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning af 10. marts 2006 og den beslutning af 23. juni 2006, der indgik den 26. juni 2006, hvorved Landtag Schleswig-Holsteins anmodning om fuldstændig aktindsigt i det interne Kommissionsdokument SEK/2005/420 af 22. marts 2005 blev afslået. Dokument SEK/2005/420 indeholder den retlige begrundelse for valget af EF-traktatens artikel 95 som retsgrundlag for Europa-Parlamentets og Rådets direktiv 2006/24/EF af 15. marts 2006 om lagring af data genereret eller behandlet i forbindelse med tilvejebringelse af offentligt tilgængelige elektroniske kommunikationstjenester eller elektroniske kommunikationsnet og om ændring af direktiv 2002/58/EF (1), som der henvises til i begrundelsen til Kommissionens forslag til direktiv, KOM/2005/438 endelig udg. (s. 6). Den Videnskabelige Tjeneste ved Landtag Schleswig-Holstein havde anmodet om dette dokument med henblik på udarbejdelsen af et juridisk responsum vedrørende spørgsmålet om direktiv 2006/24/EF's mulige påvirkninger af de rettigheder, der følger af den parlamentariske immunitet.
   Sagsøgeren har gjort gældende, at beslutningerne om afslag og nægtelsen af den fuldstændige adgang til det omtvistede dokument SEK/2005/420 er behæftet med følgende ugyldighedsgrunde i henhold til EF-traktatens artikel 230, stk. 2:
   
               —
            
            
               tilsidesættelse af forpligtelsen til loyalt samarbejde i henhold til EF-traktatens artikel 10, sammenholdt med EU-traktatens artikel 1, stk. 2, eller tilsidesættelse af kravet på adgang til dokumentet i henhold til EF-traktatens artikel 255 og artikel 2, stk. 1, i forordning nr. 1049/2001om aktindsigt, sammenholdt med EF-traktatens artikel 10 og EU-traktatens artikel 1, stk. 2, samt
            
         
               —
            
            
               magtfordrejning
            
         Kommissionen er på grundlag af EF-traktatens artikel 10, sammenholdt med EU-traktatens artikel 1, stk. 2, forpligtet til — inden for rammerne af de gensidige bestående forpligtelser til loyalt samarbejde under hensyntagen til gennemsigtighedsprincippet — at give Landtag Schleswig-Holstein som et organ i en medlemsstat adgang til det dokument, der var anmodet om aktindsigt i, da der er en stærk offentlig og parlamentarisk interesse i, at hele dokumentet udleveres.
   For fuldstændighedens skyld støttes kravet på fuldstændig aktindsigt i det omtvistede dokument på EF-traktatens artikel 255 og artikel 2, stk. 1, i forordning nr. 1049/2001 om aktindsigt, sammenholdt med EF-traktatens artikel 10 og EU-traktatens artikel 1, stk. 2, og det påstås, at Kommissionen på fejlagtig måde har støttet afslaget på aktindsigt i dokumentet på artikel 4, stk. 2, andet led, i forordning nr. 1049/2001, og at den har anvendt sit skøn fejlagtigt, da den juridiske rådgivning, som Kommissionen foretager, ikke vil blive påvirket derved, at dokumentet udleveres.
   
      (1)  EUT L 105, s. 54.